Liek obsahuje kapecitabín, ktorýpatrí do skupiny liekov nazývaných „cytostatiká“, ktoré zastavujú rast nádorových buniek. Liek sa používa na: liečbu rakoviny hrubého čreva, konečníka, žalúdka alebo prsníka prevenciu nového výskytu rakoviny hrubého čreva po úplnom operačnom odstránení nádoru Môže sa používať buď samotný, alebo v kombinácii s inými liekmi. Viac na adc.sk Použitie: Dávkovanie a dávkovacie schémy Monoterapia Karcinóm hrubého čreva, kolorektálny karcinóm a karcinóm prsníka: Odporúčaná úvodná dávka v adjuvantnej liečbe karcinómu hrubého čreva, metastatického kolorektálneho karcinómu alebo lokálne pokročilého alebo metastatického karcinómu prsníka je 1 250 mg/m2, podávaná 2x denne (ráno a večer; t.j. celková denná dávka je 2 500 mg/m2) počas 14 dní, po ktorých nasleduje 7 dní bez liečby. Adjuvantná liečba pacientov s karcinómom hrubého čreva v štádiu III má trvať 6 mesiacov. Kombinovaná liečba Karcinóm hrubého čreva, kolorektálny karcinóm a karcinóm žalúdka: Odporúčaná úvodná dávka kapecitabínu sa má znížiť na dávku 800-1000 mg/m2 ak sa podáva 2x denne počas 14 dní, po ktorých nasleduje 7 dní bez liečby alebo na dávku 625 mg/m2 2x denne, ak sa podáva kontinuálne. V kombinácii s irinotekanom je odporúčaná začiatočná dávka 800 mg/m2, ak sa podáva 2x denne počas 14 dní, po ktorých nasleduje 7 dní bez liečby v kombinácii s irinotekanom 200 mg/m2 v deň 1. U pacientov s karcinómom hrubého čreva v III. štádiu sa odporúča adjuvantná liečba v trvaní 6 mesiacov. Karcinóm prsníka: V kombinácii s docetaxelom sa v liečbe metastatického karcinómu prsníka odporúča úvodná dávka kapecitabínu 1 250 mg/m2 2x denne počas 14 dní, po ktorých nasleduje 7 dní bez liečby, v kombinácii s docetaxelom v dávke 75 mg/m2, ktorý sa podáva formou 1 hodinu trvajúcej i.v. infúzie, raz za 3 týždne. Ak dôjde k progresii ochorenia alebo k toxickým prejavom, ktoré pacient netoleruje, liečba sa má ukončiť. Výpočty štandardnej a zníženej dávky kapecitabínu na základe plochy povrchu tela pre úvodnú dávku 1 250 mg/m2 sú uvedené v SPC, tabuľka 1 a pre úvodnú dávku 1 000 mg/m2 sú uvedené v SPC, tabuľka 2. Úprava dávkovania počas liečby a úprava dávkovania u osobitných skupín pacientov – viď SPC, časť 4.2. Spôsob použitia Tablety sa užívajú v celku, v pravidelných časových odstupoch ráno a večer, tesne po jedle alebo do 30 minút po jedle a zapíjajú sa vodou. Upozornenie Liek má predpisovať iba kvalifikovaný lekár, ktorý má skúsenosti s používaním protinádorových liekov. Počas tehotenstva je liek kontraindikovaný. Ženy v plodnom veku musia počas liečby používať efektívnu metódu antikoncepcie. U dojčiacich žien je liek kontraindikovaný. Liek je kontaindikovaný u pacientov so závažnou poruchou funkcie pečene a/alebo obličiek (klírens kreatinínu pod 30 ml/min). Kapecitabín môže vyvolať závrat, únavu a nevoľnosť (veľmi časé až časté), čo môže mať vplyv na schopnosť viesť vozidlá a obsluhovať stroje. Počas liečby sa môže vyskytnúť fotosenzitívna reakcia (menej častý nežiaduci účinok, frekvencia ≥ 1/1 000 až < 1/100). Liek obsahuje laktózu. Ďalšie osobitné upozornenia sú uvedené v SPC (časť 4.4).